7P/Pons-Winnecke
7P/Pons-Winnecke is en Komet, de an’n 12. Juni 1819 vun Jean-Louis Pons an de Steernwacht vun Marseille opdeckt worrn is. He weer later ut de Ogen verloren worrn. De düütsche Astronom Friedrich August Theodor Winnecke, de in Bonn arbeiten de, hett em an’n 9. März 1958 wedder opdeckt.

De Komet höört to de Jupiter-Familie un hett en Ümlooptiet vun ruchweg 6,3 Johren. In’t Johr 1927 is de Komet bit op ünner söss Millionen Kilometers an de Eer ran kamen. De Versöök, de Grött vun den Karn optisch uttometen is wegen dat Oplöösvermögen vun de Methood nich mööglich wesen. Man en Bövergrenz vun ruchweg 5 km is dorbi rutkamen. Anfang vun’t 21. Johrhunnert is de Dörmeter op 5,2 km bestimmt worrn, annere Borns hebbt en Dörmeter vun 4,48 ± 0,02 km faststellt.

7P/Pons-Winnecke is de Born vun den Meteorstroom vun de Juni-Bootiden, de jeed Johr vun’n 22. Juni bit to’n 2. Juli to sehn is.

Kiek ok 
 List vun de Kometen

Borns

Weblenken 
7P Historie op Gary W. Kronk sien Cometography  (engelsch)

Komet